[{"text_idx": "#000001", "text": "Eesti majandus on veerand sajandiga jo\u0303udnud 80 protsendini Euroopa keskmisest u\u0308he elaniku kohta. See on ku\u0308llalt hea tulemus arvestades na\u0308iteks seda, mis on juhtunud mo\u0303ne Lo\u0303una-Euroopa riigiga. Na\u0308iteks veel ku\u0308mme aastat tagasi oli Kreeka tase ostujo\u0303udu arvestades 94% Euroopa Liidu keskmisest ja Eesti oma 63%. 2018. aastal oli Eesti tase vastavalt 81% ja Kreekal 68%. Ilmselt ei ole siiski Kreeka see, kes defineerib Eesti ambitsiooni tulevikuks ja me peaksime sihtima oluliselt ko\u0303rgemale.Oleme jo\u0303udnud keskmise sissetuleku lo\u0303ksu"}, {"text_idx": "#000002", "text": "Mida see ta\u0308hendab? Lu\u0308hidalt o\u0308eldes on see olukord, kus meie majanduse keskme moodustavad ettevo\u0303tted, kelle praegune a\u0308rimudel vo\u0303imaldab maksta 1000 eurot ja natuke rohkem palka, aga ei kannata maksta 2500 eurot. Samas just sellistest suurusja\u0308rkudest on vaja ra\u0308a\u0308kida, et pikemas perspektiivis ja\u0308tkusuutlikult Eestis a\u0308ri ajada ja jo\u0303uda ja\u0308rele Euroopa edukamatele."}, {"text_idx": "#000004", "text": "U\u0308heso\u0303naga oleme me lo\u0303ksus! Ja peenha\u0308a\u0308lestades me siit va\u0308lja ei hu\u0308ppa. Peame mo\u0303tlema, kuidas oma toodete ja teenuste eest aina rohkem teenida. Ko\u0303lab lihtsana, aga on oi kui keeruline teostada."}, {"text_idx": "#000005", "text": "Mitte u\u0308kski ettevo\u0303te ei ole suutnud muutuda ilma innovatsioonita!"}, {"text_idx": "#000006", "text": "Innovatsioon on ainuke kestev vo\u0303imalus a\u0308rimudelit uuendada vo\u0303i veelgi parem, vahetada. Kui ennist vo\u0303rdlesime ennast Kreekaga, siis tuleviku peale mo\u0303eldes oleks ambitsioonikam orientiir Iirimaa. Tegemist on terves Euroopa Liidus praktiliselt ainukese riigiga, kes on saanud viimase ku\u0308mne aastaga jo\u0303ukast veel jo\u0303ukamaks (129 protsendilt 187 protsendini EU28st)."}, {"text_idx": "#000008", "text": "Ettevo\u0303tete tasandil on innovatsiooniga paraku see lugu, et see on pikka aega kulu ehk passiva poolel. Innovatsioon on arenduse faasis tihti immateriaalne ehk midagi, mida on raske na\u0308idata finantsasutuste silmis atraktiivsena. See ta\u0308hendab, et ettevo\u0303tted peavad mu\u0308stilist innovatsiooni paljuski ka\u0308ibevahendite arvelt rahastama. Mida on alati va\u0308he ja seepa\u0308rast peaks olema ka riigil innovatsiooni toetajana teatud roll."}, {"text_idx": "#000009", "text": "Mida need Iiri ettevo\u0303tted siis ikkagi teistmoodi teevad? Kasutavad uuemaid tehnoloogiaid, efektiivsemaid protsesse ning omavad paremaid arenduskompetentse \u2013 jah, ilmselt ko\u0303iki neid ja see teebki selle kokku keeruliseks. Kui toome veel siia fakti, et Eesti ettevo\u0303ttes on keskmisena kuus to\u0308o\u0308tajat, siis see ta\u0308hendab, et ettevo\u0303tete vo\u0303imekus innovatsiooni \u201ealla neelata\u201c on u\u0308ks peamiseid takistusi pikemajaliseks eduks."}, {"text_idx": "#000010", "text": "O\u0303nneks on meil o\u0303ppida ka la\u0308hemalt, na\u0308iteks Viljandist. Keskmine palk maakonnas on ligi 1200 eurot aga samas tegutseb seal edukalt u\u0308ks ettevo\u0303te, kes on na\u0308inud innovatsioonis vo\u0303imalust oma tervet a\u0308rimudelit vahetada. Algul tegutses ettevo\u0303te mo\u0308o\u0308blia\u0308riga, seeja\u0308rel mo\u0308o\u0308blia\u0308ri logistikaga, mis kasvas va\u0308lja konkreetselt tarbija poolsest uuendamise vajadusest, soovist tellida asju interneti vahendusel. Aga ettevo\u0303tet ei rahuldanud viis, kuidas kaupade transport tehnoloogiliselt va\u0308lja na\u0308gi."}, {"text_idx": "#000011", "text": "Mo\u0303eldi va\u0308lja kaupade kogumise ja va\u0308ljastamise lahendus \u2013 sisuliselt palju plekki ja natuke innovatsiooni. Sellega oli aga u\u0308ks mure, see vo\u0303ttis liiga palju ruumi, et olla kaubanduse ruutmeetri hinna juures kasumlik lahendus. Ja\u0308relikult oli vaja va\u0308iksema ruumi peale rohkem kaupa ja sellest su\u0308ndis pakiautomaat, kus kaupu sorteeritakse ja paigutatakse vo\u0303imalikult sa\u0308a\u0308stlikult."}, {"text_idx": "#000012", "text": "See on Cleveron nagu me seda ta\u0308na teame \u2013 va\u0308he plekki ja palju innovatsiooni. Ettevo\u0303tte keskmine kuupalk on kasvanud suuremaks kui 2500 eurot \u2013 ehk tasemele, kus me olla tahame. See oli ainult u\u0308ks muutumise na\u0308ide innovatsiooni abil, neid on veel ku\u0308llaga, aga siiski liiga va\u0308he, et ronida va\u0308lja lo\u0303ksust."}, {"text_idx": "#000013", "text": "Ent va\u0308ljapa\u0308a\u0308s on olemas. Retsept selleks on eelko\u0303ige suur kogus ettevo\u0303tlikke ja ambitsioonikaid ettevo\u0303tjaid ja va\u0308ike osa targalt juhitud riiklikku innovatsioonipoliitikat. Jah, ka viimast on vaja, sest vastasel juhul on vo\u0303imalik mitte midagi teha ja aktiivselt pealt vaadata. Vo\u0303iks ju teha vo\u0303i kuidas?!"}]